Makiria ma a member mirongo iiri a gikundi kia kujitolea self help group mwena wa kihingo njoro nimaikiitie thirikari kumateithiriria macokerio muigana wa ciringi ngiri igana rimwe ria mirongo itaano iria kambuni imwe ya kuheana ngombo iregete nacio ari thutha wa kuhinga wabici yayo mwena wa nakuru na guycoka guthamira nairobi na gutuika sacco. kambuni ya kuhena ngombo ya fountain credit services yambire igithomithia amember acio uhoro wa kuigithia mwaka-ini wa 2012 na thutha ucio makianjiriria kuiga muthithu na kuoya ngombo no kambuni iyo ikihingwo mwena wa nakuru ndiigana kumacokeria mbeca cia ciringi 150,000. Amember acio maugiite ati o mooi ni mukuyu maringiite ni gucemani na kambuni yamatemera gacira keega, no riu miaka inana thutha-ini ni kwirira marerira amu makoretwo makihurithio caandi riria mararumirira mbeca ciao. Kambuni iyo yaari na wabici nyumba-ini ya carnation town ini ya nakuru no igicoka ikihinguwo na ibau ciothe igikuurwo na gutiri riboti amember maheirwo igii kuhingwo kwa wabici iyo.
kik_Latn